laion/Wikipedia-Exotic huggingface dataset:
ערי בירה לפי גובהן

זו רשימת ערי בירה לאומיות לפי גובהן ביחס לגובה פני הים, מהגבוה לנמוך. להבדלי גבהים, יש השפעות חברתיות, כלכליות ואדריכליות על אותן ערים, וכן השפעות ניכרות עקב מאפייני מזג האוויר, לדוגמה ערים בגבהים יושפעו מטמפרטורות קרות יותר, מקשיי תעבורה ונגישות לעומתם, ערים בגובה נמוך הן לרוב ערי נמל, או שנמצאות בקרבת הים. לעיתים רבות מישוריות במידה רבה, מחוברות למסילות ברזל ולתשתית כבישים מהירה. פעמים רבות עיר הבירה היא עיר הראשה או העיר הגדולה במדינה או בטריטוריה, ולרוב היא בעלת תפקיד מרכזי מבחינה כלכלית, חברתית ותרבותית. חלקן אף מוגדרות כעיר עולם להן השפעה גלובלית בזירה הבינלאומית. ערי בירה נמוכות הסמוכות לחופי ימים גדולים, או שעובר בהן נהר גדול עמדו בפני סכנות של הצפה ושיטפונות כתוצאה מגאות. כך למשל בשיטפון הים הצפוני ב-1959, נפגעו ערים כדוגמת לונדון ואנטוורפן. תחזיות עתידיות העוסקות בשינויי האקלים כגון כאלו המבוססות על תיאוריה של התחממות כדור הארץ, מדברות על עלייה משמעותית בגובה פני הים לאורך המאה הקרובה. מה שמעמיד בסיכון ערים בהן ערי בירה סמוכות לחופים. לפי תיאוריות אלו נמצאות בסיכון למשל ערי בירה במדינות האיים כמו ג'קרטה באינדונזיה, טוקיו ביפן וגם ביבשות כגון בואנוס איירס בארגנטינה, קהיר במצרים ועוד. ג'קרטה הסובלת כבר בשנים אלה משיטפונות קשים, היא דוגמה לבירה שבשל פגעי הטבע על בסיס גובהה הנמוך וקרבתה לים, הוחלט להעבירה. כפי שהודיע ראש ממשלת אינדונזיה ב-2019 על החלטה להעביר את עיר הבירה לאי אחר. מזג אוויר קשה המאפיין מקומות גבוהים משבש באופן נרחב יותר את הנגישות אל העיר בדרך האוויר לעיתים גם ביבשה, ויכול אף לצמצם את הימים ושעות הפעילות האפשריות באותה עיר. גם בתחום התחרותי-ספורטיבי באים לידי ביטוי הבדלים אקלימיים כגון דלילות אוויר במקומות גבוהים או לחות גבוהה במקומות אחרים המייצרים קושי לקבוצות האורחות בסבבי תחרות בינלאומיות המתרחשות לרוב בעיר הבירה. ערים באזור הררי סובלות מקשיי ניידות בתוכן, כגון בשימוש באופניים או תחבורה ציבורית יעילה. בעוד ערים במישור עשויות ליהנות מתנאים טובים לכך. מאידך ערים על תוואי גובה משתנה במקום גבוה נהנות מפוטנציאל נוף רחב יותר. הטופוגרפיה ההררית מייצרת יותר שטחי מובלעות ומשכך פחות מטרדי רעש. מאידך שטחי מובלעות מייצרות ניתוק בין חלקי העיר. המדינה הראשונה ברשימה הראשית, בוליביה, היא מדינה עם יותר מעיר בירה אחת: לה פאס היא מקום מושבה של הממשלה ואילו סוקרה היא הבירה החוקתית. אם לה פאס נחשבת לבירה הלאומית, היא מדורגת במקום הראשון ברשימה. עם זאת, אם נחשיב את סוקרה, אזי בירת אקוודור, קיטו, היא עיר הבירה הלאומית הגבוהה ביותר. עם זאת בוליביה תופיע מייד לאחריה מאחר שהעיר סוקרה היא בגובה של 2750 מטר. באקו בירת אזרבייג'ן היא עיר הבירה הרשמית הנמוכה ביותר, בגובה ממוצע של מינוס 28 מטר השוכנת על גדות הים הכספי, ואחריה אמסטרדם בירת הולנד בגובה ממוצע של מינוס 2 מטר מתחת לגובה פני הים. רשימה נוספת מתייחסת לערי בירה של מדינות עם הכרה מוגבלת. הגאות הגדולה: מאות ערים יוצפו וגלי פליטים יזעזעו את היציבות העולמית, טלי גולדשטיין, 17 בפברואר 2020, באתר דמרקר. מחקר: 21 ערים בעולם בסכנת הצפה, באתר ynet, 21 באוקטובר 2007 עומר כביר, מחקר: המשך עליית גובה פני הים יסכן 300 מיליון בני אדם, באתר כלכליסט, 31 באוקטובר 2019 מסי הקיא במחצית בבוליביה, די מריה נזקק לחמצן, באתר ONE‏, 27 במרץ 2013
העול המונגולו-טטרי

העול המונגולו-טטרי היה מערכה פוליטית רבת שנים במהלכה גדלה התלות של הנסיכויות הרוסיות באימפריה המונגולית עד שנות 1260 ולאחר קריסת האימפריה המונגולית, ניסו הנסיכויות להתנער מעול הכיבוש של אורדת הזהב עד סוף המאה ה-15. מערכה זו החלה עם הפלישה המונגולית לרוסיה בשנים 1237-1242; במשך שני עשורים לאחר הפלישה, גדלה השפעתה ללא הפרעה. בצפון-מזרח רוסיה זה נמשך עד 1480 ובארצות רוסיה אחרות הוא חוסל במאה ה-14 כאשר הצטרפו לדוכסות הגדולה של ליטא ופולין. קרב קוליקובו רוסיה בעת הכיבוש המונגולי הפלישה המונגולית לאירופה בולגריה של הוולגה «Русско-ордынские конфликты XIII—XV веков». Ю. В. Селезнев (1939—1984). Отв.ред. док.ист.наук А. В. Кузьмин. 2-изд. Исправленное. М. Квадрига. 2014 г. Каргалов В. В. Феодальная Русь и кочевники. — М., 1967. Похлёбкин В. В. Татары и Русь. — М.: Международные отношения, 2005. — ISBN 5-7133-1008-6. מדיה וקבצים בנושא העול המונגולו-טטרי בוויקישיתוף Татарское иго: образ монголов в средневековой России — Чарльз Гальперин ערך זה הוא קצרמר בנושא רוסיה. אתם מוזמנים לתרום לוויקיפדיה ולהרחיב אותו.
בובי דיקסון

בובי דיקסון (באנגלית: Bobby Dixon; נולד ב-10 באפריל 1983) הוא כדורסלן עבר אמריקאי-טורקי, המשחק בעמדת הרכז. ביוני 2015 זכה לאזרחות טורקית, ומאז הוא מייצג את נבחרת טורקיה בכדורסל תחת שמו הטורקי עלי מוחמֵד (באנגלית: Ali Muhammed). דיקסון נולד וגדל בשיקגו שבאילינוי, ובין השנים 2004–2006 למד באוניברסיטת טרוי אשר באלבמה. בשתי עונותיו בקבוצת הכדורסל של האוניברסיטה רשם ממוצעים של 16.3 נקודות, 5.3 אסיסטים, 4.6 ריבאונדים ו-2.7 חטיפות למשחק. לאחר שלא נבחר על ידי אף קבוצה בדראפט ה-NBA‏ 2006, חתם דיקסון על חוזה בקבוצת "סנט אטיין" הצרפתית. במאי 2007 עבר לשחק בגראבלין דנקירק, ובעונת 2007/2008 שיחק בקבוצת "שווייצ'ה" מליגת העל הפולנית. בקיץ 2008 הצטרף לבנטון טרוויזו מליגת העל האיטלקית, ולאחר 17 משחקים חזר לשחק בצרפת, עבור לה-מאן סארת. עד לסיום אותה עונה רשם ממוצעים של 15.4 נקודות ו-5.8 אסיסטים למשחק, וזכה עם לה-מאן בגביע הצרפתי. בשנת 2009 חתם על חוזה באסוול ליון-וילרבאן הצרפתית, במדיה שיחק לראשונה ביורוליג. בעשרת משחקיו ביורוליג הציג יכולת גבוהה עם 11.5 נקודות ו-3.1 אסיסטים בממוצע למשחק. בסיום עונת 2009/2010 חזר לשחק בבנטון טרוויזו, ובשתי העונות הבאות שיחק עבור ניו באסקט ברינדיזי האיטלקית ודיז'ון באסקט הצרפתית, בהתאמה. בין השנים 2012–2015 שיחק דיקסון בפינאר קרשיאקה הטורקית. בעונת 2013/2014 הוביל את הקבוצה לזכייתה הראשונה בגביע הטורקי, ובעונת 2014/2015 זכה עמה באליפות ליגת העל הטורקית, בפעם השנייה בלבד בתולדותיה. דיקסון זכה הן בפרס ה-MVP של משחק גמר הגביע 2014, והן בפרס ה-MVP של סדרת גמר הליגה 2015. בשלוש עונותיו בקבוצה קלע 15.7 נקודות ומסר 4.6 אסיסטים בממוצע למשחק. ביולי 2015 חתם על חוזה בקבוצת פנרבחצ'ה. במשחק מול בשיקטש ב-28 במרץ 2016 השיג את הטריפל דאבל השישי בתולדות ליגת העל הטורקית, כאשר קלע 23 נקודות, אסף 12 ריבאונדים ומסר 10 אסיסטים. לאורך תקופתו בפנרבחצ'ה זכה עם הקבוצה שלוש פעמים באליפות הליגה הטורקית (2016–2018), שלוש פעמים בגביע הטורקי (2016, 2019 ו-2020) ופעם אחת באליפות היורוליג; בעונת 2016/2017, במהלכה קלע 11.4 נקודות בממוצע למשחק, גברה פנרבחצ'ה בפיינל פור היורוליג על ריאל מדריד ואולימפיאקוס, בדרך לזכייתה הראשונה אי פעם באליפות אירופה. כמו כן, העפילה הקבוצה לגמר היורוליג בעונות 2016 ו-2018, אך בשתי הפעמים הפסידה (מול צסק"א מוסקבה וריאל מדריד, בהתאמה). בשנת 2015, לאחר שזכה דיקסון לאזרחות טורקית, יצג לראשונה את נבחרת טורקיה בטורניר אליפות אירופה בכדורסל 2015. בששת משחקיו בטורניר קלע 15.1 נקודות ומסר 4.8 אסיסטים בממוצע למשחק, כולל משחק של 28 נקודות, 12 ריבאונדים ו-4 אסיסטים מול נבחרת איסלנד. בשנת 2016 השתתף עם הנבחרת הטורקית בטורניר מוקדמות אולימפיאדת ריו דה ז'ניירו; בשלושת משחקי הטורניר קלע דיקסון 11.7 נקודות בממוצע למשחק, אולם קבוצתו הפסידה לנבחרת צרפת ולא העפילה לטורניר האולימפי. מדיה וקבצים בנושא בובי דיקסון בוויקישיתוף פרופיל, באתר Sports-Reference פרופיל, באתר eurobasket פרופיל, באתר פיב"א פרופיל, באתר היורוליג דיקסון זוכה לאזרחות טורקית, באתר eurohoops.net,‏ 18 ביוני 2015 הסטטיסטיקות של דיקסון בליגת המכללות, באתר sports-reference.com דיקסון חתם על חוזה בפנרבחצ'ה, באתר היורוליג, 21 ביולי 2015 דיקסון השיג טריפל דאבל מול בשיקטש, באתר eurohoops.net,‏ 29 במרץ 2016 סטטיסטיקות המשחק בין טורקיה לאיסלנד, באתר פיב"א
יחסי ברזיל–פינלנד

יחסי ברזיל–פינלנד הם היחסים הדיפלומטיים בין הרפובליקה הפדרלית של ברזיל לרפובליקת פינלנד. שתי המדינות חברות באו"ם. בשנת 1876, במהלך סיורו השני באירופה, ביקר פדרו השני, קיסר ברזיל בפינלנד וביקר במפלי המים באימטרנקוסקי. בדצמבר 1919 הכירה ברזיל בעצמאות פינלנד, שהוכרזה שנתיים קודם לכן מרוסיה. כעבור כמה חודשים ברזיל פתחה קונסוליה בהלסינקי. בשנת 1929 כוננו רשמית יחסים דיפלומטיים בין שתי המדינות. באותה שנה נוסדה מושבה "אוטופית" פינית עם 300 מתנחלים בעיירה פנדו בברזיל, איטטיה. המושבה החזיקה מעמד רק עד 1940. בשנת 1937 נפתחה הצירות הדיפלומטית הפינית הראשונה בריו דה ז'ניירו. במהלך מלחמת החורף בין פינלנד לברית המועצות; ברזיל העבירה מעל 10,000 שקי קפה לפינלנד. בפברואר 1997 הפך הנשיא מרטי אהטיסארי לראש המדינה הפיני הראשון שביקר בברזיל והביא עמו משלחת ברמה גבוהה המייצגת את החברות הפיניות החשובות ביותר המעוניינות להרחיב את פעילותן בברזיל. בשנת 2007 הפך הנשיא לואיז אינסיו דה סילבה לנשיא ברזיל הראשון שביקר בפינלנד. מאז התקיימו ביקורים ופגישות רבות בין מנהיגי שתי המדינות. מאז הביקורים הראשוניים היחסים בין פינלנד לברזיל התהדקו. בשנת 2017 פעלו יותר מ-54 חברות פיניות בברזיל והשקיעו מעל 72 מיליון אירו. החברה הרב לאומית הברזילאית אמבראר בנתה ומכרה מטוסים עבור פינאייר. בנובמבר 2017 פתחה פינלנד קונסוליה בסאו פאולו. באותה שנה, בדצמבר 2017, השתתפו דיפלומטים ברזילאים בחגיגות מאה שנה לעצמאות פינלנד. כמחווה, ריו דה ז'ניירו האירה את פסל ישו הגואל ומונומנטים ומבני ציבור אחרים בצבעים לאומיים פיניים. בדצמבר 2019 חגגו שתי המדינות 100 שנות יחסים דיפלומטיים. ביקורים רמי דרג מברזיל לפינלנד פדרו השני, קיסר ברזיל (1876) סגן הנשיא מרקו מסיאל (2002) הנשיא לואיז אינסיו דה סילבה (2007) הנשיאה דילמה רוסף (2015) ביקורים רמי דרג מפינלנד בברזיל שר החוץ פר סטנבק (1983) ראש הממשלה קלבי סורסה (1986) שרת החוץ טריה הלונן (1996) הנשיא מרטי אהטיסארי (1997) הנשיאה טריה הלונן (2003, 2006) ראש הממשלה מאטי ואנהאנן (2008) ראש הממשלה יורקי קאטאינן (2012) הנשיא סאולי ניניסטה (2016) שר החוץ טימו סויני (2016) שתי המדינות חתמו על כמה הסכמים על הסכם כזה למניעת מיסוי כפול ומניעת התחמקות ממס בענייני מיסי הכנסה (1997); מזכר הבנות בתחומי המחקר, התמיכה הלוגיסטית ורכישת מוצרי ושירותי הגנה (2015) וזכר הבנות לתחבורה אווירית (2018). ברזיל מחזיקה בפינלנד שגרירות בהלסינקי. פינלנד מחזיקה בברזיל שגרירות בברזיליה וקונסוליה בסאו פאולו. מדיה וקבצים בנושא יחסי ברזיל–פינלנד בוויקישיתוף Emperor Pedro II of Brazil in Finland Bilateral relations between Brazil and Finland (in Portuguese) 100 anos das relações oficiais entre a Finlândia e o Brasil (in Portuguese) Speech by President of the Republic Martti Ahtisaari Finnish utopian colonies Estado das Relações Brasil-Finlâdia (in Portuguese) Decreto Legislativo nº 35, 19 de agosto de 1997 (in Portuguese) Brasil e Finlândia assinam Memorando de Entendimento (in Portuguese) (ארכיון) Céus Abertos entre Brasil e Finlândia é concretizado após 1° acordo bilateral rubricado entre os países (in Portuguese) Embassy of Brazil in Helsinki Embassy of Finland in Brasília
אגם קטיף

אגם קטיף הוא אגם בדרום רצועת עזה, ששכן לחופי גוש קטיף והיה ממוקם בסמיכות למדרשת הדרום ולמלון חוף הדקלים. בסמוך לאגם שכנו מספר מקומות פנאי נוספים בהם חוות סוסים, מסעדת "המרפסת הכחולה" שהוקמה על ידי שלמה אזולאי, מזכיר היישוב דוגית. בעקבות היותו של האגם מקום מרכזי בתרבות יישובי גוש קטיף, התקיימו במקום בכל שנה אירועי יום העצמאות שכללו מופעים, הפנינג ושירות. בין היתר במקום החלה לראשונה מסורת "חגיגות הזמר בקטיף", מסורת זו התחילה להתקיים בשנת 1986, המסורת צוינה מדי ט"ו באב והייתה אירוע מוזיקלי מרכזי בגוש קטיף. גם לאחר פינוי הגוש צוין האירוע מספר פעמים בבאר גנים ובניצן וזאת לאחר פנייה של המרכז להנצחת מורשת גוש קטיף וצפון השומרון שביקש מהמועצה האזורית חוף אשקלון לחדש את המסורת שהתקיימה בגוש מדי שנה ובעקבות כך אף שונה שם האירוע ל"חגיגות הזמר קטיף – חוף אשקלון". במהלך המחאה נגד ביצועה של תוכנית ההתנתקות עלה לכותרת האגם מספר פעמים, כך למשל כאשר התקיימה עצרת נגד הפינוי המתכונן של הגוש שהתקיים במדשאה שבסמוך לאגם פורסם כי עשרות השתתפו במחאה בהם אף פעיל הימין ואחיו של רוצח ראש הממשלה, חגי עמיר, נוכחתו של עמיר הובלטה והוזכרה רבות בכלי התקשורת. באוקטובר 2004 היו במדשאות האגם כאלפי בני נוער ב"ליל הלימוד" שהיה בלילה של הושענא רבה באגם קטיף ונכח שם הרב מוטי אלון, ליל הלימוד היה רעיון שיזמו והפיקו נוער גוש קטיף שהחליט להרים אירוע שיוכל להביא תומכים נוספים שימחו על כוונת הממשלה לפנות את הגוש ואת תושביו. כמה חודשים לאחר מכן התקיימה במקום הפגנה נוספת בה השתתפו מפגינים רבים בהם הפוליטיקאים אפי איתם, בנצי ליברמן ואף הזמר אריאל זילבר שהופיע בעת ההפגנה. מחאה מתקשורת נוספת שהתקיימה ביום העצמאות של 2005 והיו בה כ-80 אלף איש אשר מחו על פינוי גוש קטיף במסגרת "תוכנית ההתנתקות", העצרת החלה כצעדת מחאה שהתחילה מנווה דקלים, עבר ביישוב שירת הים והסתיימה באגם קטיף. מלבד המחאה היה באגם גם אירוע יום עצמאות שכלל הפנינג והופעות של תזמורות וזמרים. במחאה נכחו מספר אישים במערכת הפוליטית בהם השר לענייני ירושלים, נתן שרנסקי, שר הבינוי והשיכון, אפי איתם, שר התיירות בני אלון, סגן השר במשרד ראש הממשלה יצחק לוי וכן סגן שר החינוך, התרבות והספורט, צבי הנדל (שהיה בעצמו תושב גוש קטיף) וכן פוליטיקאים בכירים נוספים. בסופו של דבר האגם ננטש עם ביצוע תוכנית ההתנתקות בקיץ 2005. מלון חוף הדקלים אגם מונפורט דתיה יצחקי, האיש והים של גוש קטיף, באתר ערוץ 7, 16 בנובמבר 2014 חגי הוברמן, ממשיכים את המסורת: חגיגות הזמר בקטיף, באתר ערוץ 7, 2 באוגוסט 2012 אמילי עמרוסי, השמש נדמה בין עזה לרפיח, באתר ישראל היום, 24 ביולי 2015 אלפי בני נוער בליל לימוד הושענא רבה באגם קטי, באתר בחדרי חרדים, ‏6 באוקטובר 2004 דינה אברמסון, נאום הכיכרות שלי, ‏16 בפברואר 2005 אפרת וייס, עשרות-אלפים השתתפו בעצרת בגוש קטיף, באתר ynet, 27 באפריל 2004 אפרת וייס, רבבות הפגינו בגוש קטיף; נחנך בית כנסת חדש, באתר ynet, 12 במאי 2005
זיכרון משה

זיכרון משה היא שכונה במרכז ירושלים, ישראל. שוכנת בין רחוב הנביאים לכיכר השבת. זיכרון משה נוסדה בשנת 1905 על ידי קבוצת משכילים ציוניים ובהם דוד ילין והרב יחיאל מיכל פינס. זו אחת מחמש שכונות שהתרומה להקמתן ניתנה על ידי משה מונטיפיורי, בתנאי שיישאו את שמו. השכונה נודעה כשכונה מודרנית במושגי התקופה ההיא, כשערכים של נוי ואסתטיקה נמצאו בתקנון השכונה, כגון: הוראות בדבר סלילת כבישים והתקנת מדרכות ("צריכות להיות סלולות היטב, ועשויות במדרון למען לא יעמדו בהן מימי גשמים"), חפירת תעלות למי-שופכין, נטיעת עצים וטיפוחם ואיסור תליית כבסים לייבוש ברשות הרבים. כמו כן, זיכרון משה היא השכונה הראשונה מחוץ לחומות שבתיה לא היו צמודים זה לזה, ולכל בית היו חצר וגינה משלו. רוב הבתים בשכונה היו בני קומה אחת, והיא נחשבה לאחת השכונות היוקרתיות בתקופתה. בשנת 1934 הוקם ברחובה הראשי, רחוב ישעיהו, תיאטרון אדיסון ששימש במשך שנים כתיאטרון הראשי של העיר עד להקמת תיאטרון ירושלים שנחנך ב-1971, וכקולנוע שבו הוצגו בין השאר סרטים הודיים וטורקיים. הקולנוע נהרס בשנת 2006, ובמקומו נבנה מתחם מגורים של חסידות סאטמר. במרכז השכונה נמצא בית הכנסת המרכזי שלה, בית הכנסת זיכרון משה, הפועל במתכונת של שטיבלך ברוב שעות היממה. בית כנסת זה נמנה עם הוותיקים והידועים ביותר מסוגו. בבית הכנסת ישנם גם שיעורי הדף היומי רבים סביב השעון. מבנים נוספים בעלי עניין בשכונה הם בית הספר למל, המשמש כיום תלמוד תורה חסידי, ובית דוד ואיטה ילין, המשמש כיום כבית אגודת ישראל. עם השנים, לרבים מן הבתים בשכונה נוספו קומות, וקרבת השכונה לכיכר השבת הביאה להתחרדותה. הרב יצחק צבי ריבלין כיהן כרבה הראשון של השכונה וסביבתה. כן כיהנו כרבני השכונה הרב שמואל רפפורט, הרב מרדכי יהודה ליב זק"ש, הרב מאיר סטלביץ והרב ישראל יעקב פישר. אבן מעוטרת במילה "לבנון" בבית ילין בשולי השכונה נבנו ב-1929 מספר בניינים מודרניסטיים (שתי הקומות העליונות הן הרחבה מאוחרת) רחוב פרי חדש בשכונת זיכרון משה, 2008 רחוב בירושלים על שם הספר חפץ חיים. בשכונת זכרון משה בית טיפוסי בשכונת זיכרון משה, 2009 בית הכנסת זיכרון משה שבשכונה גן הילדים של חסיה סוקניק בשכונת זיכרון משה, הוא גן הילדים העברי המודרני הראשון מחוץ לחומות העיר העתיקה. כיום גן ילדים של חסידות בעלז בית הספר למל, הממוקם בשכונה מדיה וקבצים בנושא זיכרון משה בוויקישיתוף
יחסי איסלנד–צ'ילה

יחסי איסלנד–צ'ילה הם היחסים הבינלאומיים בין צ'ילה לבין איסלנד. היחסים המסחריים בין שתי המדינות הם חלק מהסכם הסחר החופשי בין צ'ילה לאיגוד הסחר החופשי האירופי (EFTA), שנחתם ב-26 ביוני 2003 ונכנס לתוקף מאז ה-1 בדצמבר 2004, אשר כולל בתוכו את איסלנד, ליכטנשטיין ושווייץ. עם כניסת ה-FTA לתוקף, צ'ילה השיגה פטור ממכס עבור 96% מהיצוא שלה לאיסלנד, בעוד שהיא העניקה למדינה האירופית הפחתה של 99% במכסים המיידיים על היצוא שלה לשוק הצ'יליאני. בנוסף, צ'ילה ואיסלנד חתמו על הסכם להגנה על הקידום הדדי של השקעות, אשר נכנס לתוקף בשנת 2006. בשנת 2016 הסתכם הסחר בין שתי המדינות ב-8.6 מיליון דולר. המוצרים העיקריים שיוצא על ידי צ'ילה היו שמן דגים, יינות ומוטות פלדה, ואילו המוצרים שיובאו בעיקר על ידי איסלנד לצ'ילה היו מכשירים להכנת דגים ורכיכות, מדי מונים וכלים דומים. צ'ילה מיוצגת באיסלנד באמצעות שגרירותה באוסלו, נורווגיה. איסלנד מיוצגת בצ'ילה באמצעות שגרירותה בוושינגטון די. סי., ארצות הברית, ובנוסף היא מחזיקה קונסוליית כבוד בסנטיאגו דה צ'ילה. אתר על יחסי מדינות
אדירי איומה יאדירו בקול

אדירי איומה יאדירו בקול הוא פיוט מסוג רהיט מתוך הקדושתא "את חיל יום פקודה" של רבי אלעזר בירבי קליר, הנאמר במנהג אשכנז בחזרת הש"ץ של שחרית ביום הראשון של ראש השנה. בפיוט שמונה בתים המורכבים משלוש שורות כל אחד, על סדר האלף בית. בכל שורה ישנו תיאור של המלאכים או של עם ישראל (למשל אדירי איומה, המוני המולה) ופועל שהם עושים (למשל יאדירו, יהללו) ומתואר שהם יעשו זאת "בקול" (אדירי איומה יאדירו בקול, המוני המולה יהללו בקול) ולאחר מכן מתואר שהם יאמרו בקול את אחד משלושת חלקי המשפט ”ה' מלך ה' מלך ה' ימלוך לעולם ועד”. הרפרן של הפיוט הוא המשפט המלא. לפי השערת מאיר בר-אילן, פיוט זה מושפע מהפיוט בהגדה של פסח אדיר במלוכה, שלדעתו היה במקורו אף הוא פיוט לראש השנה. רהיט זה היה דוגמה לכתיבתם של רהיטים רבים במבנה דומה או זהה, המבוססים על הרפרן "ה' מלך ה' מלך..." ומתארים את אמירתו בידי ישראל והמלאכים. בעקבות רבי אלעזר בירבי קליר בפיוטו זה, הפך רהיט מסוג זה לרהיט קבוע בקדושתאות לראש השנה בידי פייטנים רבים שבאו אחריו, ביניהם רבי שמעון בן יצחק, רבי יוסף טוב עלם, רבי יצחק בן יהודה גירונדי ורבי משה בר שבתי. אדירי איומה יאדירו בקול, באתר הפיוט והתפילה אדירי איומה יאדירו בקול, בתוך דניאל גודלשמידט, מחזור לראש השנה על פי מנהגי אשכנז, ירושלים תש"ל, עמ' 77, באתר היברובוקס אדירי איומה יאדירו בקול, באתר מפעל המילון ההיסטורי הפיוט אדירי איומה יאדירו בקול, באתר הפיוט והתפילה ישנם חילופי גרסאות רבים בנוסח הפיוט בין מקורות שונים (ראו בעיקר במילון ההיסטורי ובמהדורת גולדשמידט), הנוסח כאן הוא המקובל כיום במחזורי נוסח אשכנז. כל שורה מוקדשת לאות אחת מאותיות ה"א–ב", והבית האחרון מורכב משלוש שורות באות "ת" על פי דניאל גולדשמידט, ללא סדר קבוע (דניאל גודלשמידט, מחזור לראש השנה על פי מנהגי אשכנז, עמוד 77, באתר היברובוקס) בסוף השורה הראשונה "ה' מֶלֶךְ", בסוף השורה השנייה "ה' מָלָךְ" בסוף השורה השלישית "ה' יִמְלֹךְ לְעוֹלָם וָעֶד" מאיר בר-אילן, "מפיוטי ההגדה – 'אדיר הוא' ו'אדיר במלוכה'", מסורת הפיוט ד (תשס"ח), עמ' 37–60. הפיוט "כל שנאני שחק באומר מאמירים" בנוסח אשכנז ביום השני של ראש השנה (דניאל גודלשמידט, מחזור לראש השנה, עמ' 109, באתר היברובוקס). הפיוט "אבירי ארץ יאמירו בערץ", בנוסח צרפת (דניאל גודלשמידט, מחזור לראש השנה, עמ' 201, באתר היברובוקס). הפיוט "אדירי ישורון יברכו בקול" בנוסח פרובנס, קטלוניה ואלג'יר ביום הראשון של ראש השנה (סדר לימים נוראים כמנהג קארפינטראץ, אמשטרדם תצ"ט, דף לח, באתר היברובוקס). הפיוט "מלאכי צבא מעלה בקול נעים ירננו בקול" בנוסח קטלוניה ואלג'יר ביום השני של ראש השנה (מחזור לנוסח ברצלונה מנהג קטאלוניה, שלוניקי רפ"ז, באתר אוצר החכמה (צפייה חופשית – מותנית ברישום)).
יחסי אנדורה–צ'ילה

יחסי אנדורה–צ'ילה הם היחסים הדיפלומטיים בין נסיכות אנדורה לרפובליקה של צ'ילה. שתי המדינות חברות בארגון מדינות איברו-אמריקה ובאו"ם. אנדורה וצ'ילה כוננו יחסים דיפלומטיים ב-15 ביולי 1996, לאחר שאנדורה אימצה חוקה חדשה כדמוקרטיה פרלמנטרית. מאז כינון היחסים הדיפלומטיים; היחסים בין שתי המדינות היו מוגבלים והתרחשו בעיקר בפורומים רב-צדדיים. בנובמבר 2007 ביקר ראש ממשלת אנדורה, אלברט פינטט, בצ'ילה, כדי להשתתף בפסגה האיברו-אמריקאית ה-17 בסנטיאגו דה צ'ילה. בינואר 2014 ערך שר החוץ של אנדורה גילברט סבויה סוניה ביקור רשמי בצ'ילה. במהלך ביקורו נפגש שר החוץ עם שר החוץ הצ'יליאני אלפרדו מורנו צ'ארם ושני שרי החוץ דנו ביחסים הדו צדדיים בין שתי המדינות, במיוחד בתחום התיירות והעסקים. בדצמבר 2014, במהלך הפסגה האיברית-אמריקאית ה-24 בעיר וראקרוס, מקסיקו; ראש ממשלת אנדורה אנטוני מרטי נפגש עם נשיאת צ'ילה מישל בצ'לט. במהלך הפגישה דנו שני המנהיגים בהיבטים שונים של היחסים הדו-צדדיים ותיארו פעולות לפיתוח להעמקת הקשר הדו-צדדי. בינואר 2019 חתמו שתי המדינות על הסכם בשיתוף פעולה תיירותי. ביקורים רמי דרג מאנדורה בצ'ילה הנשיא אלברט פינטט (2007) שר החוץ גילברט סבויה סוניה (2014) ביקורים רמי דרג מצ'ילה לאנדורה סגן שר התיירות מוניקה ז'אלקט (2019) בשנת 2017 הסתכם המסחר בין אנדורה לצ'ילה ב-662,000 דולר. הייצוא העיקרי של אנדורה לצ'ילה כולל: מעגלים משולבים, מחשבים, חוטים מבודדים, אלקטרומגנטים והנעלה. הייצוא העיקרי של צ'ילה לאנדורה כולל: כלי נגינה; מיקרופונים ודיבוריות; ומכונות חשמליות. חברות בנקאיות רב לאומיות אנדוריות Andbank וקרדיט אנדורה פועלות בצ'ילה. לאנדורה אין נציגות דיפלומטית בצ'ילה. צ'ילה מוסמכת לאנדורה משגרירותה במדריד, ספרד ובנוסף היא מחזיקה קונסוליית כבוד באנדורה לה ולה. מדיה וקבצים בנושא יחסי אנדורה–צ'ילה בוויקישיתוף MFA Andorra: Chile Chile acoge Cumbre Iberoamericana (in Spanish) Saboya es reuneix amb el seu homòleg xilè per impulsar les relacions en els àmbits turístic i empresarial (in Catalan) Relaciones bilaterales: Andorra (in Spanish) Andorra i Xile signen un acord de col·laboració en matèria de Turisme (in Catalan) OEC: Andorra Embassy of Chile in Spain
יחסי וייטנאם–צ'ילה

יחסי וייטנאם–צ'ילה הם היחסים ההיסטוריים הנוכחיים בין צ'ילה לווייטנאם. שתי המדינות חברות ב-APEC והן שותפות עיקריות בארגון השותפות הטראנס-פסיפית. צ'ילה ווייטנאם כוננו לראשונה מערכת יחסים בשנת 1972, כאשר עוד וייטנאם ההייתה מחולקת ובעת שמלחמת וייטנאם הייתה בעיצומה. עם זאת, לאחר שאוגוסטו פינושה ביצע הפיכה בשנה לאחר מכן ובעקבות ניצחונה של צפון וייטנאם בשנת 1975 היחסים התמתנו. פינושה, אנטי-קומוניסט, היה עוין לממשלה הקומוניסטית שהוקמה אז בווייטנאם ולא היה שום קשר רשמי בשנות ה-80 בין החונטה הימנית האנטי-קומוניסטית הצ'יליאנית לבין וייטנאם הקומוניסטית. במקביל, הכלכלה המתוכננת של וייטנאם גמגמה תוך שצ'ילה עדים לצמיחה כלכלית משמעותית אשר זכה לשבחים כמו "נס של צ'ילה". בשלהי שנות השמונים שתי המדינות היו עדים לשינויים גדולים. וייטנאם החלה את הרפורמה הכלכלית שלה בשנת 1986 ואילו צ'ילה עברה משלטון חונטה צבאית לדמוקרטיה בשנת 1990. היחסים הופשרו וצ'ילה הפכה לאחת המשקיעות הכלכליות הגדולות של אמריקה הלטינית בווייטנאם. נכון ל-2017, וייטנאם היא שותפת הסחר השנייה בגודלה של צ'ילה ב-ASEAN. שתי המדינות חתמו על הסכם סחר חופשי בשנת 2014 ואשר אושרר מחדש על ידי הנשיאה מישל בצ'לט בביקורה בווייטנאם בשנת 2017. צ'ילה מחזיקה בווייטנאם שגרירות בהאנוי וקונסוליה בהו צ'י מין סיטי. וייטנאם מחזיקה בצ'ילה שגרירות בסנטיאגו דה צ'ילה. מדיה וקבצים בנושא יחסי וייטנאם–צ'ילה בוויקישיתוף "Augusto Pinochet". The Guardian. 11 בדצמבר 2006. {{cite web}}: (עזרה) "Canciller: "la relación entre Chile y Vietnam se ha venido profundizando a través de los años"". Iberoamérica Central de Noticias. 10 בנובמבר 2017. {{cite web}}: (עזרה) (in Spanish) "Vietnam, Chile strengthen relations". Vietnam Plus. 4 באוגוסט 2015. {{cite web}}: (עזרה) "President Bachelet in Hanoi: "Vietnam, like Chile, is a country committed to open trade"". Government of Chile. אתר על יחסי מדינות
אבדיאל ארויו

אבדיאל ארויו מולינאר (בספרדית: Abdiel Arroyo Molinar; נולד ב־13 בדצמבר 1993) הוא כדורגלן פנמי, המשחק בעמדת החלוץ באראבה אונדיו. ארויו התחיל את הקריירה שלו במחלקת הנוער של אראבה אונידו ובגיל 18 הצטרף לקבוצה הבוגרת. בינואר 2016, ארויו חתם בספליט מליגת העל הקרואטית. בסיום העונה, ארויו חתם בדפורטס טולימה מליגת העל הקולומביאנית. בהמשך הקריירה, ארויו שיחק בדאנוביו, אלחואלנסה, סנטה קלארה וניוקאסל ג'טס. ב־8 בספטמבר 2020, ארויו חתם במכבי פתח תקווה מליגת העל. בקיץ 2021, ארויו חתם באראבה אונדיו. באוגוסט 2014, ארויו ערך את הופעת הבכורה שלו בנבחרת פנמה במשחק ידידות נגד פרו. ארויו השתתף עם הנבחרת בגביע הזהב 2017, מונדיאל 2018 וגביע הזהב 2019. מדיה וקבצים בנושא אבדיאל ארויו בוויקישיתוף אבדיאל ארויו, באתר ההתאחדות לכדורגל בישראל אבדיאל ארויו, באתר Transfermarkt אבדיאל ארויו, באתר Soccerway אבדיאל ארויו, באתר National Football Teams אבדיאל ארויו, באתר FootballDatabase.eu אבדיאל ארויו, באתר ESPN עמית קרקו, ‏אבדיאל ארויו חתם במכבי פ"ת, עבדה יצא שלילי, באתר ONE‏, 8 בספטמבר 2020